MUNICIPIUL CRAIOVA


CONSILIUL LOCAL AL MUNICIPIULUI CRAIOVA
           HOTĂRÂREA NR.486
privind aprobarea finalizării, până la data de 30.06.2016, a proiectului 
„Reabilitarea infrastructurii rutiere pe relaţia Nord-Sud-Est a Polului de creştere Craiova, în vederea fluidizării traficului în Zona Metropolitană Craiova”
 
Consiliul Local al Municipiului Craiova, întrunit în şedinţa ordinară din data de 17.12.2015;

 Având în vedere raportul nr.196325/2015 întocmit de Direcţia Elaborare şi Implementare Proiecte prin care se propune aprobarea finalizării, până la data de 30.06.2016, a proiectului „Reabilitarea infrastructurii rutiere pe relaţia Nord-Sud-Est a Polului de creştere Craiova, în vederea fluidizării traficului în Zona Metropolitană Craiova”;     

În conformitate cu prevederile Legii nr.273/2006 privind finanţele publice locale, modificată şi completată, Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, modificată şi completată şi ale Instructiunii Autorităţii de Management pentru POR nr.144/10.12.2015;


În temeiul art.36 alin. 2 lit b şi d coroborat cu alin. 4 lit. d şi alin.6 lit.a, pct.11, art.45 alin.2 lit.a, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală; 
HOTĂRĂŞTE:
Art.1. Se aprobă finalizarea, până la data de 30.06.2016, a proiectului: „Reabilitarea infrastructurii rutiere pe relaţia Nord-Sud-Est a Polului de creştere Craiova, în vederea fluidizării traficului în Zona Metropolitană Craiova”, cod SMIS 38384, contract de finanţare nr.3336/24.07.2012, Axa prioritară 1 ”Sprijinirea dezvoltarii durabile a oraselor – poli de crestere”, domeniul major de intervenţie 1.1. „Planuri integrate de dezvoltare urbană”, cu atingerea obiectivelor şi realizarea indicatorilor asumaţi.
Art.2. Se aprobă introducerea în lista de proiecte cu finanţare din fonduri externe nerambursabile postaderare pe anul 2016, anexă la bugetul de venituri şi cheltuieli al municipiului Craiova,  a proiectului: „Reabilitarea infrastructurii rutiere pe relaţia Nord-Sud-Est a Polului de creştere Craiova, în vederea fluidizării traficului în Zona Metropolitană Craiova”, cod SMIS 38384, contract de finanţare nr.3336/24.07.2012.

Art.3. (1) Se aprobă valoarea estimată a cheltuielilor necesare finalizării proiectului în termenul prevăzut la art.1 din prezenta hotărâre, în cuantum de 7.690 mii lei. 
            (2) Suma prevăzută la alin.1 va fi cuantificată în mod real şi exact, în funcţie de valoarea lucrărilor realizate şi decontate la data de 31.12.2015, urmând ca suma rezultată să reprezinte valoarea neeligibilă în cadrul proiectului şi să  fie supusă aprobării Consiliului Local al Municipiului Craiova, odată cu adoptarea bugetului de venituri şi cheltuieli aferent anului 2016.
Art.4. Se împuterniceşte Primarului Municipiului Craiova, dna. Lia-Olguţa Vasilescu să semneze actul adiţional la contractul de finanţare, prevăzut la art.1 din prezenta hotărâre, precum toate actele necesare finalizării acestuia. 
Art.5. Primarul Municipiului Craiova, prin aparatul de specialitate: Serviciul   Administraţie Publică Locală şi Direcţia Elaborare şi Implementare Proiecte vor aduce la îndeplinire prevederile prezentei hotărâri.

